11/01/2021 | Administración LocalMunicipal
Ordes
Corrección de erros do anuncio 2021/25, publicado no BOP número 3 do xoves 7 de xaneiro de 2021, relativo a “Regulación do taboleiro de anuncios da sede electrónica do Concello de Ordes”

Producidos erros na incorporación do contido do anuncio 2021/25 publicado no BOP número 3 do xoves 7 de xaneiro de 2021 relativo a “Regulación do taboleiro de anuncios da sede electrónica do Concello de Ordes”, publícase de novo íntegramente e rectificado como corrección de erros: “. RESOLUCIÓN DE ALCALDÍA Nº 2/2021 O Concello de Ordes a partir do 1 de xaneiro de 2021, como forma de actuación habitual, unicamente vai a tramitar electronicamente os seus procedementos. Con este funcionamento integramente electrónico no so se serve mellor aos principios de eficacia e eficiencia, prodúcese un aforro de custes e se reforzan as garantías dos interesados. A constancia de documentos e actuacións nun arquivo electrónico facilita o cumprimento das obrigacións de transparencia, ofrecendo unha información puntual, áxil e actualizada aos interesados. A Lei 11/2007, de 22 de xuño, de acceso electrónico dos cidadáns aos Servizos Públicos no artigo 12 (Publicación electrónica do taboleiro de anuncios ou edictos) establece: A publicación de actos e comunicacións que, por disposición legal ou regulamentaria deban publicarse en taboleiro de anuncios ou edictos poderá ser substituída ou complementada pola súa publicación na sede electrónica do organismo correspondente. No uso das atribucións conferidas polo art.21.1 da Lei 7/1985, de 2 e abril, RESOLVO: 1. A publicación de actos e comunicacións, que, por disposición legal ou regulamentaria, o Concello de Ordes deba publicar no taboleiro de edictos municipal, será substituída pola súa publicación no taboleiro de anuncios da sede electrónica do Concello.2. O taboleiro de edictos físico de forma transitoria e complementaria continuará en funcionamento para evitar a fenda dixital.3. O acceso ao taboleiro de anuncios electrónico non requirirá ningún mecanismo especial de acreditación da identidade do cidadán 4. O taboleiro de anuncios electrónico publicarase na sede electrónica do Concello 5. O taboleiro de anuncios electrónico disporá dos sistemas e mecanismos que garantan a autenticidade, a integridade e a dispoñibilidade do seu contido. Para os efectos do cómputo dos prazos que corresponda, establecerase o mecanismo que garanta a constatación da data e hora da publicacións dos edictos 6. O taboleiro de anuncios electrónico estará dispoñible as vinte e catro horas do día, todos os días do ano, a través da sede electrónica. Cando por razón técnicas se prevexa que o taboleiro de edictos electrónico pode non estar operativo, deberase informar diso aos usuarios con antelación suficiente, indicando cales son os medios alternativos de consulta do taboleiro que estean dispoñibles.7. Facilitaráselle aos cidadáns a súa consulta na sede física do Concello, así como no caso de que o requiran, asesoramento para este efecto.8. A publicación de actos e comunicacións, que, por disposición legal ou regulamentaria, outras Administracións Públicas deban publicar no taboleiro de edictos municipal, poderá ser substituída pola súa publicación no taboleiro de anuncios da sede electrónica do Concello, sempre que o soliciten de forma expresa.9. Publicar este decreto na sede electrónica municipal e no Boletín Oficial da Provincia. Ordes, 4 de xaneiro de 2021 Perante mín O ALCALDE-PRESIDENTE O SECRETARIO José Luis Martínez Sanjurjo Juan Luis González Iglesias.”